sublimatus, preuentus gratia et misericordia Dei, in preceptis eius inof-
fenso calle gradiens, non solum in caelesti regione prome-
ruit triumphum, sed et in presenti ob aedificationem mul-
torum longeuo mansit tempore. Adeo, ut a tempore Va-
lentiniani caesaris, atque Martiani imperatoris, qui
post Theodosium iuniorem monarchiae dignitatem
obtinuit, usque ad tempora Iustiniani augusti perma-
neret. Quo etiam tempore, franci cum Clodoueo re-
ge, post posita republica, militari manu termi-
nos romanorum irrumpentes, Galliam inuaserunt. Sicque
usque in tempora Theoderici regis, qui filius exti-
tit prefati Clodouei, et filii eius Theodeberti perdurauit.
His itaque omissis, ad ea que coepimus reuertamur.
Vtile namque et ratum (?) fore credimus, si illic articulum
scribendi conuertamus, unde digressi sumus.
EXPLICIT PRAEFATIO.
INCIPIVNT CAPITVLI LIBRI PRIMI.
CAP. I. Apollogeticum epigrammatis
CAP. II. De ortu et conuersatione eius
CAP. III. De introitu eius in heremo, et constructione monasterii

